හරිහැටි පාරක් නැති නිසා තවලම් ගොනුන් මගින් හෝ කරබරින් කි.මී. 2ක් විතර ‍අරන් ගියත් එතැන් සිට ත්‍රීවිලරයකින් බණ්ඩාරවෙල පොලට අරන් ගියොත් ප්‍රවාහන ගාස්තුව රුපියල් 2000 ක් විතර යනවා. ඊට පස්සේ ලැබෙන ගාන ගෙදරට එදිනෙදා අත්‍යාවශ්‍ය බඩු ටික ගන්නවත් මදි. කොතෙක් කම්කටොලු‍ තිබුණද ඔවුන්ගේ සංග්‍රහශීලී සිනාවන් හද සනසන සුලු‍ය. මගින් මගට හමුවූ ගම්වැසියන්ගේ සිනා විඳිමින් දෙබොක්කාවක් පසුකර ඉහළට නැගුණ විට දක්නට ලැබුණේ ඉතා සුන්දර දසුන්ය. හිරු රැසින් නැහැවෙන වෙල්යාය සමූහයකි. කිරිවදින ගොයම මද සුළගේ සැලෙන්නේය. එහෙත් රිළා, වඳුරු, මොනර උවදුරු මේ වගාවන්ට වින කටින්නේය. මෙම සතුන් එළවා දමන්නට බැඳි ටකය නමින් හඳුන්වන ටින් එකකට ලණුවක් දමා හඬ නංවා අදින ක්‍රමවේදය හැම කුඹුරකම දක්නට ලැබිණ.
සතුන්ගේ උවදුරු සඳහා හැම කුඹුරකම දක්නට ලැබුණේ කුමක්ද?
ටකය